Source: http://tampere.cloudnc.fi/fi-FI/Toimielimet/Sivistys_ja_kulttuurilautakunta/Kokous_2222018/Valtuustoaloite_Tampereen_kaupungin_hake(48421)
Timestamp: 2018-07-19 01:59:42+00:00

Document:
Valtuustoaloite Tampereen kaupungin hakeutumiseksi mukaan varhaiskasvatuskokeiluun - Keskustan Tampereen valtuustoryhmä | Tampere esityslistat ja pöytäkirjat
Valtuustoaloite Tampereen kaupungin hakeutumiseksi mukaan varhaiskasvatuskokeiluun - Keskustan Tampereen valtuustoryhmä
Sivistys- ja kulttuurilautakunta, kokous 22.2.2018
§ 30 Valtuustoaloite Tampereen kaupungin hakeutumiseksi mukaan varhaiskasvatuskokeiluun - Keskustan Tampereen valtuustoryhmä
TRE:6619/05.00.01/2017
Kasvatus- ja opetuspäällikkö Tuija Viitasaari, p. 050 432 3529, etunimi.sukunimi@tampere.fi
Keskustan valtuustoryhmä ehdottaa valtuustoaloitteessaan Tampereen kaupungin hakeutumista viisivuotiaiden maksuttomaan varhaiskasvatuskokeiluun. Kyseessä on talousarvioasia, joka käsitellään poikkeuksellisesti jo nyt, koska opetus- ja kulttuuriministeriö myöntää kokeiluun lähteville kunnille erityisavustusta, jonka hakuaika päättyy 9.3.2018. Tämän vuoksi asiaa ei ole tarkoituksenmukaista käsitellä syyskuussa talousarvioesityksen yhteydessä. Opetus- ja kulttuuriministeriön myöntämän avustuksen määrä kattaisi ainoastaan 20 prosenttia toteutuneesta asiakasmaksutulojen vähenemisestä. Viisivuotiaiden 20 tunnin maksuttoman varhaiskasvatuksen kustannusvaikutukset ovat yhteensä arviolta -1,450 milj. euroa vuodessa. Arvio sisältää asiakasmaksutulojen vähentymisen sekä mahdollisen päivähoitotarpeen lisääntymisen. Vuoden 2018 talousarviossa ei ole varauduttu maksuttoman varhaiskasvatuksen kokeiluun.
Tampereen kaupunkiseudulle ollaan laatimassa varhaiskasvatuksen tiekarttaa, joka on selvitys Tampereen seudun varhaiskasvatuksen osallistumisasteen nostamisesta, varhaiskasvatuksessa tarvittavasta osaamisesta, koulutuksen kehittämistarpeesta sekä henkilöstörakenteesta. Tiekartan laatimisen yhteydessä selvitetään myös ehdotetun maksuttoman varhaiskasvatuksen vaikutukset ja mahdollisuudet.
Hallituksen 2017 budjettiriihessä tehty päätös käynnistettävästä viisivuotiaiden maksuttoman varhaiskasvatuksen kokeilusta on hyvä ja kannatettava, mutta vaatii lisäselvitystä. Tampereella ei tässä vaiheessa käynnistetä viisivuotiaiden maksuttoman varhaiskasvatuksen kokeilua, koska asia vaatii lisäselvitystä ja on osa Tampereen kaupunkiseudun varhaiskasvatuksen tiekartan laatimista.
Keskustan valtuustoryhmän valtuustoaloite ja siihen annettu lausunto merkitään tiedoksi.
"Lautakunta toivoo, että seudullisen varhaiskasvatuksen tiekartan valmistumisen jälkeen mahdollisuus viisivuotiaiden maksuttomaan varhaiskasvatukseen arvioidaan ja tarkastellaan uudelleen, mikäli valtion rahoituksen osuutta on merkittävästi nostettu."
Nuorisovaltuuston edustaja Sofia Anttalainen oli poissa asian käsittelyn ja päätöksenteon ajan.
Matti Helimo teki seuraavan toivomusponsiesityksen, jota lautakunta kannatti yksimielisesti:
sikula 22.2. Valtuustoaloite - Keskustan Tampereen valtuustoryhmä.pdf (pdf, 30 kt)
Kuuntele sikula 22.2. Valtuustoaloite - Keskustan Tampereen valtuustoryhmä.pdf
§ 24 Ajankohtaiskatsaus (yhteistoiminta-alueen asia)
§ 25 Olkahisten koulun ja päiväkodin tarveselvitys
§ 26 Varhaiskasvatuksen asiakasmaksujen indeksitarkistus ja asiakasmaksujen muutokset 1.8.2018
§ 27 Koululaisten ja esiopetusta täydentävän aamu- ja iltapäivätoiminnan asiakasmaksujen tulorajat ja perimättä jättäminen
§ 28 Lasten varhaiskasvatuksen kesäajan maksuttomat jaksot vuonna 2018
§ 29 Sivistys- ja kulttuurilautakunnan päätösvallan siirto viranhaltijoille
§ 31 Valtuustoaloite varattujen liikuntavuorojen ulkopuolella olevien liikuntavuorojen antamiseksi kuntalaisten vapaaseen käyttöön - Petri Rajala
§ 32 Oikaisuvaatimus liikunta- ja nuorisoyksikön johtajan päätökseen liikuntatilojen käyttövuoromaksujen periminen Oy Höntsy Ab:ltä
§ 33 Tiedoksi koulutuspoliittisen työryhmän perustaminen vuodeksi 2018
§ 35 Johanneksen koulutalon lisärakennuksen rakentaminen (jatkopykälä)

References: § 30

§ 24

§ 25

§ 26

§ 27

§ 28

§ 29

§ 31

§ 32

§ 33

§ 35